Griffith John

Griffith John (født 14. desember 1831 i Swansea i Wales, død 25. juli 1912 i London) var en walisisk protestantisk kinamisjonær fra kongregasjonalistene. Han var en pioner for London Missionary Society (LMS), forfatter og ledende bibeloversetter til kinesisk.

Liv og virke
Etter utdannelse fra Brecon College i Wales og Bedford Academy i England ble Griffith John ordinert i 1855. Samme år giftet han seg første gang, med misjonærdatteren Jane Griffith (død 1873). Han ville selv misjonere på  Madagaskar, men lot seg overbevise av LMS til å reise til Kina. Det nygifte paret ankom Shanghai i september 1855.

Griffith John virket i Kina i 55 år. Han ble kjent for sine omfattende reiser innover i landet, og var blant de første som bedrev protestantisk misjon i provinsene Hubei, Hunan og Sichuan. Han etablerte skoler og sykehus og etablerte seg med permanent base i Hankou.

Som bibeloversetter omsatte han til flere kinesiske språkformer; hans første oversettelse av Det nye testamente i 1885 var på wen-li (klassisk kinesisk skriftspråk), den senere revisjonen som kom fire år etter kom på mandarin. Stockment, Martha: "Griffith John (1831—1912)". Biographical Dictionary of Chinese Christianity. Lest 11. juni 2018 Med oversettelsene som fulgte av deler av Det gamle testamente foretrakk han mandarin.

 Bibliografi 
 (1907): A Voice from China , London: James Clarke & Co. University of Hong Kong Libraries, Digital Initiatives, China Through Western Eyes

 Referanser 

 Litteratur 
 Thompson, R. Wardlaw (1906): Griffith John: The story of fifty years in China, London
 Gibbard, Noel (1998): Griffith John: Apostle to Central China, Bridgend
 Reason, Joyce (1950): Griffith John of China: A biography, Eagle Books, London

Kategori:Misjonærer i Kina

Kategori:Britiske misjonærer
Kategori:Presbyterianske misjonærer
Kategori:Bibeloversettere
Kategori:Britiske oversettere
Kategori:Walisiske forfattere
Kategori:Personer fra Swansea